Súradnice: 42°51′59″S 25°29′23″V﻿ / ﻿42,86639°S 25,48972°V﻿ / 42.86639; 25.48972

**Špecializované múzeum rezbárskeho a zografského umenia** (bulh. Специализиран музей за резбарско и зографско изкуство‎ – *Specializiran muzej za rezbarsko i zografsko izkustvo*) je špecializované múzeum založené v druhej polovici 20. storočia, ktorá sa nachádza v meste Triavna v Gabrovskej oblasti v severnom Bulharsku.

Múzeum v súčasnosti pozostáva z desiatich objektov.

Dejiny
------

Začiatky múzejnej činnosti v Triavne siahajú do 20. rokov 20. storočia, keď učitelia miestnej stolárskej školy vyzvali obyvateľov mesta, aby zbierali staré drevorezby, ikony a ďalšie predmety, z ktorých bola neskôr zhotovená múzejná zbierka. Na základe tejto zbierky následne vzniklo aj samotné múzeum, ktoré bolo oficiálne otvorené v Daskalovovom dome 23. októbra 1963. Prvým riaditeľom múzea sa stal Kănčo Penčev, ktorý pôsobil zároveň ako jeho správca a exkurzovod.

V súčasnosti múzeum pozostáva z desiatich objektov, ktoré sú každoročne navštevované desiatkami tisíc návštevníkov. Udržiava na vysokej úrovni profesionálne vzťahy s mnohými vedeckými a kultúrnymi inštitúciami v Bulharsku akými sú napríklad Národné literárne múzeum, Národná umelecká galéria, regionálne historické múzeá vo Varne, Dobriči, Gabrove, Šumene a Velikom Tărnove, Regionálne etnografické múzeum v Plovdive, Sofijskou univerzitou svätého Klimenta Ochridského, Bulharskou akadémiou vied a mnohými ďalšími.

Charakteristika
---------------

Múzeum bolo založená ako úzko špecializované so zameraním na rezbárske a zografské umenie. Časom sa kolekcia rozširovala a začala sa zameriavať aj na iné oblasti a múzeum tak má dnes široký profil, ktorý je zameraný na spoznanie a popularizáciu kultúrneho dedičstva Triavny. Múzejný fond pozostáva z viac ako 86 000 exponátov. Súčasťou múzea je aj knižnica s viac ako 4500 titulmi.

Múzejné objekty
---------------

### Daskalovov dom

*Bližšie informácie v hlavnom článku: Daskalovov dom (Triavna)*
Daskalovov dom je múzejný objekt od roku 1962. Expozícia je zameraná na predstavenie trevnenského rezbárskeho umenia.

### Rajkovov dom

*Bližšie informácie v hlavnom článku: Rajkovov dom*
Rajkovov dom je z roku 1846 a múzejným objektom sa stal v roku 1967. Predstavená je etnografická expozícia.

### Stará škola

*Bližšie informácie v hlavnom článku: Stará škola (Triavna)*
Budova trevnenskej starej školy bola postavená v rokoch 1836 – 1839. Ide o jednu z prvých sekulárnych škôl v Bulharsku. V budove sa nachádza niekoľko umeleckých kolekcií, kolekcia hodín a nástrojov na meranie času, ako aj dokumentárna expozícia venovaná vzdelávaniu v Triavne a replika školskej triedy.

### Angel-Kănčevov dom

*Bližšie informácie v hlavnom článku: Dom Angela Kănčeva*
Dom postavený okolo roku 1805 je rodným domom revolucionára Angela Kănčeva. Je múzejným objektom od roku 1970 a predstavuje život a činnosť Angela Kănčeva, ako aj účasť Trevnencov v národno-oslobodzovacích bojoch.

### Pop-Angelovov dom

*Bližšie informácie v hlavnom článku: Pop-Angelovov dom*
Popangelovov dom je najstarší dochovaný dom v Triavne. V októbri 2023 v ňom bola otvorená expozícia zameraná na staviteľstvo v Triavne.

### Slavejkovov dom

*Bližšie informácie v hlavnom článku: Slavejkovov dom (Triavna)*
Budova v ktorej sa múzeum nachádza bola postavená okolo roku 1850. Slavejkovov dom je múzejný objekt od roku 1964. Expozícia je zameraná na život a dielo Petka R. Slavejkova a jeho rodiny.

### Umelecká galéria

*Bližšie informácie v hlavnom článku: Umelecká galéria (Triavna)*
Slúži ako miesto pre hosťujúce výstavy.

### Galéria Kazakov

*Bližšie informácie v hlavnom článku: Galéria Kazakov*
Galéria Kazakov je jeden z novších múzejných objektov. Vystavené sú ako súčasné umelecké diela, tak aj diela z obdobia bulharského národného obrodenia.

### Múzeum Trevnenská ikonopisná škola

*Bližšie informácie v hlavnom článku: Cárska kaplnka (Triavna)*
Múzeum sa nachádza v budove bývalej cárskej kaplnky. Otvorené pre návštevníkov bolo v roku 1984. Expozícia pozostáva z kolekcie ikon napísaných trevnenskými zografmi.

### Múzeum ázijského a afrického umenia

*Bližšie informácie v hlavnom článku: Múzeum ázijského a afrického umenia*
Múzeum bolo otvorené v roku 2004. Expozícia pozostáva z kolekcie umeleckých predmetov prevažne náboženského charakteru z niektorých ázijských a afrických krajín, ktorá bola múzeu darovaná bulharským sochárom žijúcim v USA.

Galéria
-------

* Daskalovov domDaskalovov dom
* Rajkovov domRajkovov dom
* Stará školaStará škola
* Dom Angela KănčevaDom Angela Kănčeva
* Pop-Angelovov domPop-Angelovov dom
* Slavejkovov domSlavejkovov dom
* Galéria KazakovGaléria Kazakov
* Múzeum Trevnenská ikonopisná školaMúzeum Trevnenská ikonopisná škola
* Múzeum ázijského a afrického umeniaMúzeum ázijského a afrického umenia

Referencie
----------

1. 1 2 3 4 5 6   *Сайтът на Българските музеи* [online]. museology.bg, [cit. 2023-11-15]. Dostupné online.
2. 1 2 3 4 5 6 7 8 9 10 11 12  DIMITROVA, Irina; GORANOVA, Lidija. *50 godini – Specializiran muzej za rezbarsko i zografsko izkustvo – gr. Triavna – Bibliografija*. Varna : Izdatelstvo „Slavena", 2013. 100 s. ISBN 978-954-579-977-8. S. 3 – 7.
3. 1 2 3 4 5 6   *Музеи в Трявна* [online]. tryavna-museum.eu, [cit. 2023-12-24]. Dostupné online.
4. ↑   *Музей Попангелова къща* [online]. tryavna-museum.eu, [cit. 2023-12-24]. Dostupné online.

Iné projekty
------------